

ที่ มท ๐๘๑9.1/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 ธันวาคม ๒๕๖2

เรื่อง การขอรับการสนับสนุนงบประมาณเงินอุดหนุนสำหรับสนับสนุนการพัฒนาคุณภาพการให้บริการ
 ด้านสาธารณสุขของสถานีอนามัยที่ได้รับการถ่ายโอนให้แก่องค์กรปกครองส่วนท้องถิ่น ประจำปี
 งบประมาณ พ.ศ. ๒๕๖4

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.8/ว 4198 ลงวันที่ 11 ตุลาคม 2562

สิ่งที่ส่งมาด้วย 1. สำเนาหนังสือสำนักเลขาธิการคณะรัฐมนตรี ด่วนที่สุด ที่ นร 0505/ว 439

 ลงวันที่ 25 ตุลาคม 2562 จำนวน 1 ชุด

 2. รายชื่อองค์กรปกครองส่วนท้องถิ่นที่รับการถ่ายโอนฯ จำนวน 1 ชุด 3. แบบฟอร์มคำของบประมาณฯ จำนวน 1 ชุด

 ตามที่กรมส่งเสริมการปกครองท้องถิ่น ขอความร่วมมือจังหวัดแจ้งองค์การบริหารส่วนจังหวัด เทศบาลนคร และเทศบาลเมืองทุกแห่งจัดเตรียมข้อมูลกลุ่มเป้าหมาย รายละเอียดแผนงาน/โครงการ/กิจกรรมในภารกิจตามอำนาจหน้าที่ และภารกิจถ่ายโอนที่จะต้องขอรับเงินอุดหนุนทั่วไป และอุดหนุนเฉพาะกิจ
ตามรายการหรือกลุ่มเป้าหมายที่ได้รับงบประมาณเงินอุดหนุนในปีงบประมาณที่ผ่านมา เพื่อยื่นคำขอ
ตั้งงบประมาณโดยตรงผ่านระบบ e-Budgeting และรวบรวมรายละเอียดคำขอตั้งงบประมาณผ่านจังหวัด
เพื่อเสนออธิบดีกรมส่งเสริมการปกครองท้องถิ่นให้ความเห็นก่อนเสนอรัฐมนตรีว่าการกระทรวงมหาดไทยเห็นชอบได้ทันที รายละเอียดตามอ้างถึง นั้น

 มติคณะรัฐมนตรี เมื่อวันที่ 22 ตุลาคม 2562 เห็นชอบแนวทางการจัดทำงบประมาณและปฏิทินงบประมาณรายจ่ายประจำปีงบประมาณ พ.ศ. 2564 (สิ่งที่ส่งมาด้วย 1) ดังนั้น กรมส่งเสริม
การปกครองท้องถิ่น พิจารณาแล้ว เพื่อให้การจัดทำงบประมาณรายจ่ายประจำปีงบประมาณ พ.ศ. 2564 ด้านสาธารณสุข ดำเนินการได้ทันตามห้วงระยะเวลาที่กำหนด จึงขอความร่วมมือจังหวัดดำเนินการ ดังนี้

 1. แจ้งเทศบาลนคร และเทศบาลเมืองที่ได้รับการถ่ายโอนสถานีอนามัย/โรงพยาบาลส่งเสริมสุขภาพตำบล (รพ.สต.) ในพื้นที่จัดทำรายละเอียดแผนงาน/โครงการ/กิจกรรม สำหรับงบประมาณรายจ่ายประจำปีงบประมาณ พ.ศ. 2564 เงินอุดหนุนเพื่อเป็นค่าสิ่งก่อสร้างและค่าวัสดุ/ครุภัณฑ์ของสถานีอนามัย/โรงพยาบาลส่งเสริมสุขภาพตำบล (รพ.สต.) ที่ได้รับการถ่ายโอนให้องค์กรปกครองส่วนท้องถิ่น
และเงินอุดหนุนทั่วไป เพื่อเป็นค่าใช้จ่ายงบดำเนินงาน (เงินบำรุง) ให้สถานีอนามัย/โรงพยาบาลส่งเสริมสุขภาพตำบล (รพ.สต.) ที่ได้รับการถ่ายโอนให้แก่องค์กรปกครองส่วนท้องถิ่น ตามรายการหรือกลุ่มเป้าหมายที่ได้รับงบประมาณเงินอุดหนุนในปีงบประมาณที่ผ่านมา เพื่อยื่นคำขอตั้งงบประมาณโดยตรงผ่านระบบ e-Budgeting และรวบรวมรายละเอียดคำขอตั้งงบประมาณผ่านจังหวัด เพื่อเสนออธิบดีกรมส่งเสริมการปกครองท้องถิ่น
ให้ความเห็นก่อนเสนอรัฐมนตรีว่าการกระทรวงมหาดไทยเห็นชอบได้ทันที โดยให้ถือปฏิบัติตามหนังสือที่อ้างถึง

 2. แจ้งเทศบาลตำบลและองค์การบริหารส่วนตำบล ที่ได้รับการถ่ายโอนสถานีอนามัย/โรงพยาบาลส่งเสริมสุขภาพตำบล (รพ.สต.) ในพื้นที่ (สิ่งที่ส่งมาด้วย ๑) จัดทำข้อมูลสำหรับการจัดทำงบประมาณรายจ่ายประจำปีงบประมาณ พ.ศ. ๒๕๖๔ (สิ่งที่ส่งมาด้วย ๒) ดังนี้

 /2.1 เงินอุดหนุน ...

-2-

 2.1 เงินอุดหนุนเฉพาะกิจสำหรับอุดหนุนเพื่อเป็นค่าสิ่งก่อสร้างและค่าวัสดุ/ครุภัณฑ์
ของสถานีอนามัย/โรงพยาบาลส่งเสริมสุขภาพตำบล (รพ.สต.) ที่ได้รับการถ่ายโอนให้องค์กรปกครองส่วนท้องถิ่น มีรายละเอียดเอกสาร ดังนี้

 2.1.1 คำของบประมาณโครงการขอรับการสนับสนุนงบประมาณเงินอุดหนุน
เพื่อพัฒนาคุณภาพการให้บริการด้านสาธารณสุขของสถานีอนามัย/โรงพยาบาลส่งเสริมสุขภาพตำบล (รพ.สต.) ที่ถ่ายโอนให้แก่องค์กรปกครองส่วนท้องถิ่น ประจำปีงบประมาณ พ.ศ. ๒๕๖4 งบลงทุน เพื่อเป็นค่าสิ่งก่อสร้างและค่าครุภัณฑ์ของสถานีอนามัย โดยระบุค่าพิกัด (Global Positioning System) สถานที่ดำเนินการลงในเอกสารรายละเอียดโครงการ

 2.1.2 บันทึกการตรวจสอบรายละเอียดด้านเทคนิคและประมาณการราคาโครงการ
ในกรณีที่ขอรับงบประมาณเป็นค่าสิ่งก่อสร้าง

 2.1.3 แบบแปลนสิ่งก่อสร้างพร้อมประมาณการราคาโครงการ พร้อมบัญชีแสดงปริมาณวัสดุ ปริมาณแรงงาน และราคาต่อหน่วยของวัสดุและแรงงาน (B.O.Q.)

 2.1.4 รายละเอียดวัสดุ/ครุภัณฑ์ ที่ขอรับการสนับสนุนเทียบกับราคามาตรฐานครุภัณฑ์ หรือราคาตามบัญชีนวัตกรรมไทย โดยสำนักงบประมาณ ทั้งนี้ หากไม่มีราคาตามมาตรฐานครุภัณฑ์ ขอให้แนบคู่เทียบ ๓ ราย

 2.1.5 สำเนาแผนพัฒนาท้องถิ่น 5 ปี ที่ระบุโครงการขอรับการสนับสนุนงบประมาณ

 2.1.6 เอกสารแสดงกรรมสิทธิ์ที่ดินก่อสร้าง หรือ หนังสืออนุญาตให้ใช้พื้นที่

 2.2 เงินอุดหนุนทั่วไป เพื่อเป็นค่าใช้จ่ายงบดำเนินงาน (เงินบำรุง) ให้สถานีอนามัย/โรงพยาบาลส่งเสริมสุขภาพตำบล (รพ.สต.) ที่ได้รับการถ่ายโอนให้แก่องค์กรปกครองส่วนท้องถิ่น
มีรายละเอียดเอกสาร ดังนี้

 2.2.1 คำของบประมาณโครงการขอรับการสนับสนุนงบประมาณเงินอุดหนุนเพื่อพัฒนาคุณภาพการให้บริการด้านสาธารณสุขของสถานีอนามัย/โรงพยาบาลส่งเสริมสุขภาพตำบล (รพ.สต.)
ที่ถ่ายโอนให้แก่องค์กรปกครองส่วนท้องถิ่น ประจำปีงบประมาณ พ.ศ. ๒๕๖4 เพื่อจ่ายเป็นงบดำเนินงาน
(เงินบำรุง) ให้โรงพยาบาลหรือหน่วยบริการสาธารณสุข

 2.2.2 สำเนาแผนพัฒนาท้องถิ่น 5 ปี ที่ระบุโครงการขอรับการสนับสนุนงบประมาณ

 2.2.3 แผนการใช้จ่ายเงินบำรุง ๓ ปีย้อนหลัง ปีงบประมาณ พ.ศ. 2561 – 2563

 3. ให้จังหวัดแต่งตั้งผู้มีความรู้ความสามารถด้านวิศวกรรม (ผู้มีใบอนุญาตเป็นผู้ประกอบวิชาชีพวิศวกรรม) จากส่วนราชการที่เกี่ยวข้อง หรือองค์กรปกครองส่วนท้องถิ่นในพื้นที่ ตามความเหมาะสมเพื่อทำหน้าที่ตรวจสอบรายละเอียดโครงการ แบบแปลน วงเงินงบประมาณของโครงการให้ถูกต้องตามหลักเกณฑ์และมาตรฐานของทางราชการ โดยคำนึงถึงประโยชน์สูงสุดของทางราชการเป็นสำคัญและลงนามรับรอง ในบันทึกการตรวจสอบรายละเอียดด้านเทคนิคและประมาณการราคาโครงการด้วย

 /4. โครงการ …

-3-

 4. โครงการที่ดำเนินการตามข้อ 2 แล้ว ให้จังหวัดตรวจสอบความถูกต้องครบถ้วน
ของเอกสารพร้อมจัดทำงบหน้าในภาพรวมของเทศบาลตำบลและองค์การบริหารส่วนตำบล โดยจัดพิมพ์รายละเอียดโครงการ ปริมาณงานและข้อมูลค่าพิกัดสถานที่ดำเนินการก่อสร้างโครงการ ทั้งนี้ ขอให้จังหวัดรวบรวมเอกสารโครงการส่งกรมส่งเสริมการปกครองท้องถิ่น อย่างละ ๒ ชุด และให้รับรองสำเนาเอกสาร
ที่นำส่งทุกฉบับ ส่งภายในวันศุกร์ที่ ๑3 ธันวาคม ๒๕๖2 ทั้งนี้ ขอให้จังหวัดจัดส่งไฟล์เอกสารการจัดทำ
คำของบประมาณทางไปรษณีย์อิเล็กทรอนิกส์ healthdla2018@gmail.com อีกทางหนึ่งด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

ฝ่ายบริหารทั่วไป

กองสาธารณสุขท้องถิ่น

โทรศัพท์ ๐ ๒๒๔๑ 7225 0 2241 9000 ต่อ 5407

ผู้ประสานงาน นางสาวภัชร์จิรัสม์ ธัชเมฆรัตน์ 081-174-3738

 นางสาวสุพรรณนิภา เยื่อใย

ผอ.กสธ. ..........................................

หน.ฝ.บห. ........................................

จนท. พิมพ์ ทาน. ...........................